# Par ra Ocajion che el Piovan d' Anpezo Don Agostino Constantini

Par ra Ocajion che el Piovan d' Anpezo Don AGOSTINO CONSTANTINI Intestazione 12 marzo 2016 50% Da definire
Par ra Ocajion che el Piovan d' Anpezo Don AGOSTINO CONSTANTINI Firmiliano Degasper Meneguto CC BY-SA 3.0 GFDL //it.wikisource.org/w/index.php?title=Par_ra_Ocajion_che_el_Piovan_d%27_Anpezo_Don_Agostino_Constantini&oldid=- 20200402165647 //it.wikisource.org/w/index.php?title=Par_ra_Ocajion_che_el_Piovan_d%27_Anpezo_Don_Agostino_Constantini&oldid=- 20200402165647
Par r’occasion Ch’ el Piovan d’Ampezzo D. AGOSTINO CONSTANTINI fesc el so Ingresso inze el paes agnò che l’è nasciù.
Presto Ampezzane ch’ el Piovan l’ é cà;
Sora fò ra menestra lassà stà
Ch’ a se brostole, anquoi no conta nuja.
Ciantà alleluja,
E movè dute quante pize e grei
Parchè sta vota onor i voron fei.
Hon stentà par l' aré, e ades che l' hon
L' è ben rason
Che sone alegre. Betè su el ciapel,
Chel fato da Scalon, ma chel pì bel;
Ra fanella de pano e chel crosato
Bel de scarlato;
Vos femenes un nuvo ciamesoto,
De seda el palegren da campanoto,
Sul ciau de fillagrana ra busella,
Chera pì bella.
I vosc pize pì grei menà par man,
Ch' i conosce anche lore el nosc Piovan,
Insegnai d' Agostino a dì su el gnon,
Quanto l' è bon
Digei, e lore se anche je famea
El so Piovan mai pì i no desmentea.
Digei ch' i vore ben; ch' i see boi
Che jè so fioi
E ch' el l' è come un pare, e vedarè
Ciè pize ubbidientes ch' avaré...
Zon donca dute incontra e fason vede
Ch' i no ra cede
Chi d' Ampezzo a negun canch' i se bette,
Ch' i fesc polito e che de cuor jè sciette....
Ma non' hon fosc rason d' esse contente? ....
Cie digeo zente?....
Un Piovan come chesto agnò in ciatao,
così umil, così bon e tànto brao?
No s' el po véde senza i voré ben
Propio da sen...
Sentì da un ciau all' autro del paes
Che dute tira cride e fesc un ves.
Tanta allegria no l' è pì stà in Ampezzo
Che l' è un gran pezzo.
I foreste da Fiammes d' Agabona
Ièn a grun, da Federa e da Valbona,
Come ra fedes inze dedui es và
Co s' i da sà.
A sonà campanoto no sentì
In ogni luò, ch' i no fenisce pì;
Sentì i mortere ch' i no tage mai;
Ve preo lasciai
Fei lore chel ch' i par e chel ch' i vò,
Lasciaira a Lencio che l' è mestier sò;
Lencio te sos ben gran in sta occasion!
Bravo! Benon!. ..
Ra musica sentì, sentì i cantore,
Ch' i cianta anquoi par pede via anche lore.
Par autro un l' ha una rauca busarona,
E propio el stona.
Ah zì su par sta montes, poeretto,
Un gran sfardor el s' ha ciapà de petto.
Dirè vos, ch' el no staghe pì a ciantà
Co l' è marà...
Avè mille rasos; ma ciè voreo?
Negun l' è in caso del fei sta de meo…
Ma lascioi stà ch' i vade dal Dottor
Ci ch' ha sfardor....
Vedè quanta carretes coi cavai,
Trasparentes e foghe artifiziai,
Verse a mezena, a grun, latìs, taliane
E ampezzane.
Ma vedè quanta zente d' ogni banda...
e Dea ... cie ben ch' el fesc sonà ra banda!
Brave Ampezzane vos fagè polito
L hon senpre dito.
"Parautro! es disc sta femenes, paresse!
Ciè gran Dio bel! De meo no po mia esse.
No in coscienza no l' è pì sta una festa.
Mai come chesta."
"El Piovan l' eo vedù? Ciè ve par? Gnero
Che duto chel ch' i disc le propio vero!
El fesc a voja, e alolo che s’ el vede
Besen ben crede."
E vos no vi n' avede a mal, Piovan,
De sti quattro versate in Ampezzan,
Parchè el nosc orto no po dà de pì,
E compatì
S’ hon fato poco. D' un paes intiero
Accettà el cuor che l' è scietto e sinciero...
Eviva el nosc Piovan, crajà Ampezzane
Viva cent' ane.
Ra zoventù da Cortina.